Temeljem članka 11. Zakona o pravu na pristup informacijama (NN, br. 25/13, 85/15) Općina Gračac pokreće postupak savjetovanja sa zainteresiranom javnošću u postupku donošenja Odluke o grobljima te objavljuje

**P O Z I V**

**za savjetovanje sa zainteresiranom javnošću u postupku donošenja**

**Odluke o grobljima**

Općina Gračac pristupila je izradi Odluke o grobljima radi usklađivanja sa Zakonom o grobljima („Narodne novine“ broj 19/98, 50/12 i 89/17). Tijekom 2020. godine naručena su i izvršena snimanja za četiri groblja (2 Gračac, 1 Srb, 1 Donja Suvaja) radi izrade planova groblja i implementacije informacijskog sustava za upravljanje s grobljima. Budući da upravljanje grobljem do sada nije bilo povjereno trgovačkom društvu, za što nije niti bilo preduvjeta, sada je to nužno radi planskog i propisnog upravljanja, održavanja, ali i radi omogućavanja građanima da rješavaju statusna pitanja vezana uz grobna mjesta. Predloženom odlukom upravljanje se povjerava GRAČAC ČISTOĆI d.o.o. kao trgovačkom društvu u vlasništvu Općine Gračac.

Odlukom se također utvrđuju mjerila i način dodjeljivanja i ustupanja grobnih mjesta na korištenje, održavanje groblja i uklanjanje otpada, način i uvjeti upravljanja grobljem te uvjeti i mjerila za plaćanje naknade kod dodjele grobnog mjesta i godišnje naknade za korištenje grobnog mjesta na području Općine Gračac.

Predlagatelj: zamjenik općinske načelnice koji obnaša dužnost općinskog načelnika

Molimo sve zainteresirane da za dostavu mišljenja, primjedbi i prijedloga na objavljene nacrte prijedloga koriste isključivo priloženi OBRAZAC i dostave ga na e-mail adresu: gracac@gracac.hr kako bi se omogućila što kvalitetnija obrada pristiglih mišljenja, primjedbi, prijedloga i komentara.

**Rok za dostavu: 15. prosinca 2020. godine do 10,00 sati.**

U Prilogu su: Nacrt prijedloga Odluke o grobljima i Obrazac za dostavu mišljenja, primjedbi i prijedloga.